Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (vloga EGF/2014/017 FR/Mory-Ducros) /* COM/2015/068 final - 2015/ ( ) */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Francoski organi so vložili vlogo EGF/2014/017 FR/Mory-Ducros za finančni prispevek iz ESPG zaradi odpuščanja presežnih delavcev v podjetju Mory-Ducros SAS v Franciji. 3. Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG || EGF/2014/017 FR/Mory-Ducros Država članica || Francija Zadevna regija (na ravni NUTS 2) || FR 10 (Ile de France) Datum vložitve vloge || 6.10.2014 Datum potrdila o prejemu vloge || 17.10.2014 Datum zahtevka za dodatne informacije || 17.10.2014 Rok za predložitev dodatnih informacij || 1.12.2014 Rok za zaključek ocene || 23.2.2015 Merilo za pomoč || člen 4(1)(a) uredbe o ESPG Glavno podjetje || Mory-Ducros SAS Sektor(ji) gospodarske dejavnosti (oddelek NACE Rev. 2)[2] || Oddelek 49 („Kopenski promet in cevovodni transport“) Število hčerinskih podjetij, dobaviteljev in proizvajalcev v poproizvodni fazi || 0 Referenčno obdobje (štirje meseci): || od 13. marca 2014 do 13. julija 2014 Število odpuščenih delavcev ali primerov prenehanja dejavnosti v referenčnem obdobju (a) || 2 395 Število odpuščenih delavcev ali primerov prenehanja dejavnosti pred referenčnim obdobjem ali po njem (b) || 118 Skupno število odpuščenih delavcev (a + b) || 2 513 Skupno predvideno število upravičencev, ki bodo prejeli pomoč || 2 513 Število mladih, ki niso zaposleni, se ne izobražujejo ali usposabljajo, ki bodo prejeli pomoč || 0 Proračun za prilagojene storitve (v EUR) || 10 052 000 Proračun za izvajanje ESPG[3] (v EUR) || 35 000 Celotni proračun (v EUR) || 10 087 000 Prispevek ESPG (60 %) (v EUR) || 6 052 200 OCENA VLOGE Postopek 4. Francoski organi so vlogo EGF/2014/017 FR/Mory-Ducros vložili 6. oktobra 2014, t.j. v dvanajstih tednih od datuma, ko so bila izpolnjena merila za pomoč iz odstavkov 6 do 8 [4]. Komisija je prejem vloge potrdila v dveh tednih od datuma predložitve vloge, tj. 17. oktobra 2014, in francoske organe pozvala, naj predložijo dodatne informacije pred iztekom roka 20. oktobra 2014. Te dodatne informacije so bile predložene v šestih tednih. Komisija mora oceno skladnosti vloge s pogoji za finančni prispevek zaključiti v dvanajstih tednih od prejema popolne vloge in ta rok se izteče 23. februarja 2015. Upravičenost vloge Zadevna podjetja in upravičenci 5. Vloga se nanaša na 2 513 delavcev, odpuščenih v podjetju Mory-Ducros SAS. Podjetje je delovalo v gospodarskem sektorju, razvrščenem v NACE Rev. 2, oddelek 49 („Kopenski promet in cevovodni transport“). Odpuščanje presežnih delavcev v podjetju se je zgodilo na celotnem ozemlju celinske Francije. Kraj z največjim številom (257) odpuščenih delavcev se nahaja na ravni NUTS[5] 2 v regiji Ile de France (FR10). Merila za pomoč 6. Francoski organi so vlogo vložili v okviru merila za pomoč iz člena 4(1)(a) uredbe o ESPG, v katerem se zahteva najmanj 500 odpuščenih presežnih delavcev ali samozaposlenih oseb, ki so opustile dejavnost, v štirimesečnem referenčnem obdobju v podjetju v državi članici, vključno z odpuščenimi presežnimi delavci in/ali samozaposlenimi osebami, ki so opustile dejavnost, pri njegovih dobaviteljih ali proizvajalcih v poproizvodni fazi. 7. Štirimesečno referenčno obdobje traja od 13. marca 2014 do 12. julija 2014. 8. Vloga se nanaša na: – 2 395 presežnih delavcev, ki so bili odpuščeni[6] v podjetju Mory-Ducros v štirimesečnem referenčnem obdobju; Izračun števila odpustov in opustitev dejavnosti 9. Število odpuščenih delavcev je bilo izračunano tako: – 2 395 od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi. Upravičeni prejemniki 10. Poleg že omenjenih 2 395 delavcev je do pomoči upravičenih tudi 118 presežnih delavcev, ki so bili odpuščeni pred štirimesečnim referenčnim obdobjem ali po njem. Vsi ti delavci so bili odpuščeni po splošni razglasitvi načrtovanih odpuščanj 13. marca 2014. Mogoče je ugotoviti jasno vzročno povezavo z dogodkom, ki je povzročil odpuščanja v referenčnem obdobju. 11. Skupno število upravičenih prejemnikov je torej 2 513. Povezava med odpuščanjem delavcev ter svetovno finančno in gospodarsko krizo, kot je obravnavana v Uredbi (ES) št. 546/2009 12. Da bi dokazala zvezo med odpuščanjem presežnih delavcev ter svetovno finančno in gospodarsko krizo, kot je obravnavana v Uredbi (ES) št. 546/2009, Francija trdi, da podjetje Mory-Ducros deluje na področju kurirskih storitev, tovornega prometa in dostave, skladiščenja in najema z njimi povezanih materialov ter zagotavlja te storitve v Franciji in v tujini. V času odpuščanja presežnih delavcev je bilo podjetje drugi največji operater za te storitve v Franciji in je imelo vsak dan v obtoku približno 4 500 vozil. 13. Zaradi svetovne finančne in gospodarske krize se je cestni prevoz blaga z vozili z maso več kot 3,5 ton med letoma 2007 in 2012 zmanjšal za 13,7 % v EU in za 21 % v Franciji (Eurostat). Ta upad je sledil splošnemu zmanjšanju fizičnega iznosa v Evropi. Zaradi zmanjšanja količine tovora je v sektorju izbruhnila cenovna vojna, ki je skupaj s povečanjem različnih stroškov (bencina, plač, materialov) vodila v neprekinjeno zniževanje marž in vrsto izgub v sektorju v Franciji od leta 2007. Temu je sledil nov val stečajev v sektorju cestnega prevoza blaga, ki naj bi se po ocenah francoske centralne banke med letoma 2007 in 2013 povečal za 35 % na letni ravni. 14. Do zdaj sta bili za sektor „Kopenski promet in cevovodni transport“ vloženi dve vlogi za sredstva iz ESPG: ta vloga in vloga EGF/2011/001 AT/Spodnja in Zgornja Avstrija, ki je prav tako temeljila na svetovni finančni in gospodarski krizi. Dogodki, ki so povzročili odpuščanja in prenehanje opravljanja dejavnosti 15. Razloga za odpuščanje presežnih delavcev v podjetju Mory-Ducros sta stečaj in zaprtje podjetja. V letu 2012 je podjetje Mory-Ducros pridelalo izgubo v višini skoraj 80 milijonov EUR, še večje izgube pa so bile napovedane za konec leta 2013 (malo pod 82 milijoni EUR). Podjetje Mory-Ducros je 25. novembra 2013 razglasilo plačilno nesposobnost in naslednji dan je gospodarsko sodišče v Pontoise začelo ustrezne sodne postopke in podjetje predalo v upravljanje stečajnemu upravitelju. Stečajni upravitelj, zadolžen za zaprtje podjetja do 6. maja 2014, je bil določen 6. februarja 2014. Kot del poravnave je novoustanovljeno podjetje MORY Global prevzelo petdeset izmed vseh 84 agencij in ponovno zaposlilo 2 107 delavcev od skupno 4 911. Ostali 2 804 delavci so bili odpuščeni, od tega 2 395 v referenčnem obdobju in 118 po njem (z dokončnim odpustom konec septembra). Teh 2 513 delavcev se je odločilo za opravljanje dejavnosti, ki jih je sofinanciral ESPG, medtem ko se je preostalih 291 delavcev bodisi upokojilo ali iz drugih razlogov niso bili več na trgu dela. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 16. Do odpuščanja presežnih delavcev je prišlo v 84 mestih v celotni celinski Franciji z izgubo delovnih mest, ki se giblje od 2 (Châlons-en-Champagne in Saint Louis) do 257 (Gonesse). Največ delavcev je bilo odpuščenih v krajih blizu večjih mest, tako da je vpliv na lokalno zaposlovanje in lokalno gospodarstvo omejen. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 17. Predvideno število delavcev, ki bodo prejeli pomoč in ki naj bi sodelovali pri ukrepih, je 2 513. Razčlenitev teh delavcev po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 2 137 || (85,04 %) || ženske: || 376 || (14,96 %) Državljanstvo: || državljani EU: || 2 332 || (92,80 %) || državljani nečlanic EU: || 181 || (7,2 %) Starostna skupina: || 15–24 let: || 18 || (0,72 %) || 25–54 let: || 2 054 || (81,73 %) || 55–64 let: || 436 || (17,35 %) || starejši od 64 let: || 5 || (0,20 %) || || || Upravičenost predlaganih ukrepov 18. Prilagojene storitve, ki bodo zagotovljene odpuščenim delavcem, vključujejo samo en ukrep: 19. Svetovanje in usmerjanje za odpuščene delavce, ki ju zagotavlja skupina strokovnih svetovalcev (Cellule de reclassement): Ker francoska država financira številne aktivne ukrepe (predvsem usposabljanje) za pomoč delavcem pri vrnitvi na trg dela, Francija ESPG prosi le za financiranje enotne kontaktne točke (Cellule de reclassement), ki bo odpuščenim delavcem zagotavljala svetovanje in usmerjanje. 20. Sodni upravitelj je po posvetovanju s predstavniki presežnih delavcev izbral tri pogodbene izvajalce, ki upravljajo Cellule de reclassement, s ciljem, da bi pokril čim večji del celinske Francije in zagotovil ponovno vključitev čim večjega števila delavcev, za katere je predvidena pomoč. Ti izvajalci so Sodie, BPI group in AFPA Transitions. Njihova naloga je zagotavljati pomoč odpuščenim delavcem, jih voditi in jim pomagati najti rešitve, ki bi jim omogočile obstati na trgu dela in zasesti nova delovna mesta. 21. Agencije so obvezane vsakemu udeležencu zagotoviti (a) prilagojeno poklicno pot in (b) zadostno število ponudb za zaposlitev ter mu morajo (c) omogočiti posvetovanje s splošnimi strokovnjaki in/ali strokovnjaki, specializiranimi za ustanavljanje podjetij, ki imajo odlično znanje o trgu dela v regiji ter so na voljo in odzivni. 22. Agencije bodo pripravile delavnice za usposabljanje za pridobitev splošnih kompetenc (npr. priprava življenjepisa, priprava na zaposlitveni razgovor, spretnosti za iskanje zaposlitve in ustanavljanje podjetij), usposabljanje na področju uporabe interneta, zaposlitvene sejme in srečanja z delodajalci ali predstavniki sektorja ter sestanke z ustanovami za usposabljanje. 23. Dejavnosti agencij se bodo nadzorovale z odborom in rednim pisnim poročanjem. Agencije bodo plačane za vsakega delavca, ki sodeluje v programu (in po predložitvi potrebnih dokazov), medtem ko konkretni ukrepi (npr. daljši tečaji usposabljanja) niso vključeni v proračun, ki je predložen ESPG (nekatera izmed teh izobraževanj bodo sofinancirana iz Evropskega socialnega sklada). Plačila se izvršijo v obrokih in na podlagi doseženih rezultatov. 24. Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 25. Francoski organi so predložili zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Finančni načrt 26. Predvideni skupni stroški so 10 087 000 EUR, vključno z izdatki za prilagojene storitve v višini 10 052 000 EUR in izdatki za pripravo, upravljanje, širjenje informacij in obveščanje javnosti ter nadzor in poročanje v višini 35 000 EUR. Ves ta znesek se uporabi za nadzor in certificiranje. Za obveščanje javnosti in oglaševalske dejavnosti ni predvidenega proračuna. 27. Skupni zaprošeni finančni prispevek iz ESPG znaša 6 052 200 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) || Predvideni celotni stroški (v EUR) Prilagojene storitve (ukrepi v skladu s členom 7(1)(a) in (c) uredbe o ESPG) Posredniško telo, ki zagotavlja svetovanje in usmerjanje za odpuščene delavce (Cellule de reclassement) || 2 513 || 4 000 || 10 052 000 Vmesna vsota (a): || – || 10 052 000 (100 %) Nadomestila in spodbude (ukrepi v skladu s členom 7(1)(b) uredbe o ESPG) Vmesna vsota (b): || – || 0 (0 %) Ukrepi v skladu s členom 7(4) uredbe o ESPG 1. Priprava || – || 0 2. Upravljanje || – || 0 3. Informiranje in obveščanje javnosti || – || 0 4. Nadzor in poročanje || – || 35 000 Vmesna vsota (c): || – || 35 000 (0,35 %) Celotni stroški (a + b + c): || – || 10 087 000 Prispevek ESPG (60 % skupnih stroškov) || – || 6 052 200 28. V zgornji tabeli ni stroškov ukrepov v skladu s členom 7(1)(b) uredbe o ESPG. Obdobje upravičenosti izdatkov 29. Francoski organi so prilagojene storitve za upravičene delavce začeli izvajati 24. februarja 2014. Izdatki za ukrepe iz točke 19 so torej upravičeni do finančnega prispevka iz ESPG od 24. februarja 2014 do 6. oktobra 2016. 30. Upravni izdatki francoskih organov za izvajanje ESPG se 6. oktobra 2014 še niso začeli. Izdatki za ukrepe priprave, upravljanja, širjenja informacij in obveščanja javnosti, nadzora in poročanja so upravičeni do finančnega prispevka iz ESPG od 6. oktobra 2014 do 6. aprila 2017. Dopolnjevanje ukrepov, ki se financirajo z nacionalnimi sredstvi ali sredstvi Unije 31. Vir nacionalnega vnaprejšnjega financiranja ali sofinanciranja iz proračuna ministrstva za delo, zaposlovanje, poklicno usposabljanje in socialni dialog je proračunska vrstica za spremljanje gospodarskih sprememb in razvoj zaposlovanja. 32. Francoski organi so potrdili, da zgoraj opisani ukrepi, za katere se prejme finančni prispevek iz ESPG, ne bodo prejeli finančnih prispevkov iz drugih finančnih instrumentov Unije. Postopki za posvetovanje z upravičenci, ki bodo prejeli pomoč, ali njihovimi predstavniki ali socialnimi partnerji ter lokalnimi in regionalnimi organi 33. Francoski organi so navedli, da je bil usklajeni sveženj prilagojenih storitev pripravljen v posvetovanju s predstavniki upravičencev, ki bodo prejeli pomoč, in socialnimi partnerji. Med 27. decembrom 2013 in 13. marcem 2014 (datum, ko so bila poslana obvestila od odpustu) so potekali številni sestanki. Zadevali so celotni sveženj ukrepov, katerega sestavni del je tudi ESPG (Cellule de reclassement). Sistemi upravljanja in nadzora 34. Vloga vsebuje opis sistema upravljanja in nadzora, ki določa odgovornosti vključenih organov. Francija je Komisijo obvestila, da bo finančne prispevke upravljalo ministrstvo za gospodarstvo, industrijo in zaposlovanje, pri čemer bo sodelovalo več enot v okviru splošne delegacije za zaposlovanje in poklicno usposabljanje (Délégation générale à l’emploi et à la formation professionnelle, DGEFP). Plačila bo izvršil oddelek za financiranje, dialog in nadzor nad upravljanjem (Département financement, dialogue et contrôle de gestion) DGEFP. Certificiranje bo opravil generalni direktorat za javne finance v Nantesu. Regionalne podružnice generalnega direktorata za podjetništvo, konkurenco, potrošnike, delo in zaposlovanje v zadevnih regijah so bile pooblaščene za izvajanje revizij. Zaveze zadevne države članice 35. Francoski organi so predložili vsa potrebna zagotovila v zvezi z naslednjim: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – zahteve nacionalne zakonodaje in zakonodaje EU o kolektivnem odpuščanju so bile upoštevane; – predlagani ukrepi ne bodo prejeli finančne podpore iz drugih skladov ali finančnih instrumentov Unije in vse dvojno financiranje se bo preprečilo; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 36. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[7]. 37. Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila upravičencev, ki bodo prejeli pomoč, predlaganih ukrepov in ocenjenih stroškov predlaga uporabo sredstev ESPG v znesku 6 052 200 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 38. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[8]. Povezani akti 39. Komisija bo s predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 6 052 200 EUR v ustrezno proračunsko vrstico. 40. Ob sprejetju tega predloga sklepa o uporabi sredstev ESPG Komisija z izvedbenim aktom hkrati sprejme sklep o finančnem prispevku, ki začne veljati na datum, ko Evropski parlament in Svet potrdita predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (vloga EGF/2014/017 FR/Mory-Ducros) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[9], zlasti člena 15(4) Uredbe, ob upoštevanju postopka iz točke 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[10], ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009 Evropskega parlamenta in Sveta[11], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013[12]. (3) Francija je 6. oktobra 2014 predložila vlogo za uporabo sredstev ESPG v zvezi s presežnimi delavci[13] v podjetju Mory-Ducros SAS v Franciji. Vloga je bila dopolnjena z dodatnimi informacijami v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (EU) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v znesku 6 052 200 EUR za vlogo, ki jo je vložila Francija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 6 052 200 EUR v odobritvah za prevzem obveznosti in odobritvah plačil. Člen 2 Ta sklep začne veljati na dan sprejetja. V Bruslju, Za Evropski parlament Za Svet predsednik predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V skladu s četrtim odstavkom člena 7 Uredbe (EU) št. 1309/2013. [4] Glede na to, da se je dvanajsttedensko obdobje končalo na nedeljo (tj. 5. oktobra), je bila Komisija pripravljena sprejeti vlogo, ki bi prišla v ponedeljek takoj po tem dnevu. [5] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [6] V smislu člena 3(a) uredbe o ESPG. [7] UL L 347, 20.12.2013, str. 884. [8] UL C 373, 20.12.2013, str. 1. [9] UL L 347, 20.12.2013, str. 855. [10] UL C 373, 20.12.2013, str. 1. [11] Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26). [12] Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884). [13] V smislu člena 3(a) Uredbe (EU) št. 1309/2013.